รัฐบาลไทย-ข่าวทำเนียบรัฐบาล-ปลัดมหาดไทย ประชุมผู้ว่าฯ-ประธานแม่บ้านมหาดไทยทั่วประเทศ ย้ำบทบาทการเป็นผู้นำที่ต้องถ่ายทอด Passion และบูรณาการงานทุกงานในพื้นที่สู่ทุกหมู่บ้าน ทุกครัวเรือน เพื่อ Change for Good
วันศุกร์ที่ 18 สิงหาคม 2566
18/08/2566
ปลัดมหาดไทย ประชุมผู้ว่าฯ-ประธานแม่บ้านมหาดไทยทั่วประเทศ ย้ําบทบาทการเป็นผู้นําที่ต้องถ่ายทอด Passion และบูรณาการงานทุกงานในพื้นที่สู่ทุกหมู่บ้าน ทุกครัวเรือน เพื่อ Change for Good
ปลัด มท. ประชุมผู้ว่าฯ-ประธานแม่บ้านมหาดไทยทั่วประเทศ ย้ําบทบาทการเป็นผู้นําที่ต้องถ่ายทอด Passion และบูรณาการงานทุกงานในพื้นที่สู่ทุกหมู่บ้าน ทุกครัวเรือน เพื่อ Change for Good หนุนเสริมให้พี่น้องประชาชนร่วมคิด ร่วมพูดคุย ร่วมแก้ปัญหา ร่วมรับประโยชน์
ปลัดมหาดไทย ประชุมผู้ว่าฯ-ประธานแม่บ้านมหาดไทยทั่วประเทศ ย้ําบทบาทการเป็นผู้นําที่ต้องถ่ายทอด Passion และบูรณาการงานทุกงานในพื้นที่สู่ทุกหมู่บ้าน ทุกครัวเรือน เพื่อ Change for Good หนุนเสริมให้พี่น้องประชาชนร่วมคิด ร่วมพูดคุย ร่วมแก้ปัญหา ร่วมรับประโยชน์ มีคุณภาพชีวิตที่ดีอย่างยั่งยืน
วันนี้ (18 ส.ค. 66) เวลา 09.00 น. ที่ห้องประชุมแซฟไฟร์ 204-205 อาคารอิมแพ็ค ฟอรั่ม เมืองทองธานี อําเภอปากเกร็ด จังหวัดนนทบุรี นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของปลัดกระทรวงมหาดไทย ประจําปี พ.ศ. 2566 เดือนสิงหาคม 2566 โดยมี นายชัยวัฒน์ ชื่นโกสุม นายพรพจน์ เพ็ญพาส นายสมคิด จันทมฤก รองปลัดกระทรวงมหาดไทย รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย ผู้ตรวจราชการกระทรวงมหาดไทย หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย ผู้บริหารสมาคมแม่บ้านมหาดไทย คณะที่ปรึกษาปลัดกระทรวงมหาดไทย ผู้ว่าราชการจังหวัด ประธานแม่บ้านมหาดไทยจังหวัด ผู้ช่วยปลัดกระทรวงมหาดไทย และหัวหน้าหน่วยงานในสังกัดสํานักงานปลัดกระทรวงมหาดไทย ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า จากสถานการณ์ความเปลี่ยนแปลงของประเทศไทย ทั้งด้านสังคม เศรษฐกิจ และการเมือง โดยเฉพาะอย่างยิ่ง คือ ความเปลี่ยนแปลงความเชื่อของคนรุ่นใหม่ที่อาจจะทําให้สังคมไทยที่เคยอยู่ด้วยความรัก ความสามัคคี และความเคารพนับถือ เปลี่ยนแปลงไป ซึ่งแม้ว่า “การเปลี่ยนแปลง” จะเป็นเรื่องปกติ ดังที่พระพุทธเจ้าทรงตรัสว่า "ทุกสิ่งย่อมเป็นอนิจจัง" เพราะโลกเรามีพลวัตอยู่เสมอ แต่ในฐานะที่พวกเราเป็นคนมหาดไทย เป็นข้าราชการที่มีอายุการทํางานในหน้าที่ที่จํากัด เพราะเรามีวันเกษียณอายุราชการ แต่สิ่งที่สําคัญคือ “อายุในการทําความดีไม่มีหมดไป” พวกเราชาวมหาดไทยจึงต้องช่วยกันทําให้การเปลี่ยนแปลงที่ว่านั้น ยังคงดํารงรักษา “สิ่งที่ดีงาม” หรือ “รากเหง้า” ของสังคมไทยให้คงอยู่และไม่เลือนหายไป จึงเป็นหน้าที่ของผู้ว่าราชการจังหวัดและประธานแม่บ้านมหาดไทยจังหวัด ผู้เป็นเสาหลักในการนํารัศมีแห่งความดีงาม รัศมีแห่งความปรารถนาที่จะทําให้ประชาชนทุกคน ทุกช่วงวัยได้มีคุณภาพชีวิตที่ดี ทําให้รัศมีนั้นแผ่ขยายไปเกิดขึ้นในทุกแห่งหนบนผืนแผ่นดินไทยของเรา ด้วยการถ่ายทอดส่งต่อไปยังเยาวชนคนรุ่นใหม่ เพราะปัจจัยสําคัญ คือ “ครอบครัวและชุมชนที่อยู่ในหมู่บ้าน” ที่พวกเราช่วยกันลงไปขับเคลื่อนการบําบัดทุกข์ บํารุงสุข แบบบูรณาการอย่างยั่งยืนในพื้นที่ของเรา
"ผู้ว่าราชการจังหวัดและประธานแม่บ้านมหาดไทยจังหวัด ต้องช่วยกันทําสิ่งที่จําเป็นและ Change for Good ทําสิ่งที่ดีให้เกิดขึ้นในพื้นที่ เริ่มตั้งแต่การพิจารณาทบทวนการทํางานของตัวผู้ว่าราชการจังหวัดเอง รวมถึงการวิพากษ์แนวทางการทํางานของผู้ว่าราชการจังหวัดด้วยการประเมินจากคนรอบตัวของท่าน เพื่อจะได้รับรู้รับฟังจุดอ่อน-จุดแข็งของตนเอง โดยเฉพาะ “การมีหัวใจที่รักประชาชนและประเทศชาติ” ดังนั้น ชาวมหาดไทยจึงต้องดึงเอาแรงปรารถนา (Passion) และอุดมการณ์ (Attitude) ให้ฉายรังสีออกมา ไม่ใช่เพียงแค่อยู่ในแววตา แต่ต้องแสดงออกถึงความกล้าคิด กล้าพูด กล้าทํา อย่างจริงจังและเข้มแข็ง และทําให้นายอําเภอหรือผู้ใต้บังคับบัญชาของผู้ว่าราชการจังหวัดได้เห็นว่าเรามีใจที่จะขับเคลื่อนงานให้สําเร็จ ซึ่งงานจะสําเร็จได้อย่างยั่งยืน ต้องอยู่ที่ใจของผู้นํา คือ ผู้ว่าราชการจังหวัดและประธานแม่บ้านมหาดไทยจังหวัดทุกท่าน" นายสุทธิพงษ์ฯ กล่าวในช่วงต้น
นายสุทธิพงษ์ฯ ได้กล่าวอีกว่า เราจะทําให้คนมหาดไทยของเราเป็น “ขุนศึก” ทั้งหัวใจและการกระทําได้ โดยการถ่ายทอดสิ่งดีที่อยู่ในหัวใจให้ไหลออกไปสู่พี่น้องผู้ใต้บังคับบัญชา ทั้งนายอําเภอ ผู้นําท้องที่ รวมถึงผู้บริหารองค์กรปกครองส่วนท้องถิ่น และทีมภาคีเครือข่ายทั้ง 7 ภาคีเครือข่ายของเรา เพราะเราทําคนเดียวไม่ได้ ต้องอาศัยขุนศึกที่เข้มแข็ง และทําให้คนเหล่านั้นเข้าถึงหัวใจของการบําบัดทุกข์ บํารุงสุข ทําสิ่งที่ดีให้พี่น้องประชาชนและประเทศชาติ โดยกระบวนการที่สําคัญ คือ การถ่ายทอดและกระตุ้นปลุกเร้า (โค้ชชิ่ง) ด้วยการประชุมพูดคุยและทําให้ดูเป็นตัวอย่าง เพราะงานสําคัญของผู้ว่าราชการจังหวัด คือ การลงพื้นที่ไปเยี่ยมเยียนและให้กําลังใจน้อง ๆ นายอําเภอ ปลัดอําเภอผู้รับผิดชอบประจําตําบล พัฒนากร กํานัน ผู้ใหญ่บ้าน รวมถึงข้าราชการที่ปฏิบัติงานในศาลากลาง ทั้งศูนย์ดํารงธรรม และหน่วยงานต่าง ๆ โดยการลงพื้นที่ทั้งแบบทางการและไม่เป็นทางการ เพราะการลงไปเยี่ยมเยียนจะช่วยเพิ่มขวัญกําลังใจ ช่วยให้มองเห็นปัญหา และที่สําคัญได้กระตุ้นให้ผู้นําในพื้นที่ตลอดจนพี่น้องประชาชนได้ตื่นตัวในการร่วมกันทําสิ่งที่ดี
"เพราะคนมีความสําคัญ ดังที่กระทรวงมหาดไทยให้ความสําคัญกับ “การพัฒนาคน” ซึ่งเรามีข้าราชการบรรจุใหม่อยู่ตลอดเวลา ผู้บริหารกระทรวงมหาดไทยรวมถึงผู้ว่าราชการจังหวัด จึงต้องเป็นผู้บริหารที่ดี ทําให้ข้าราชการใหม่ได้มีพี่เลี้ยงที่เป็นครูที่ดี สอนให้ข้าราชการได้รู้จัก "การครองตน" เริ่มตั้งแต่การทําให้ดูเป็นตัวอย่างของผู้มีความอ่อนน้อมถ่อมตน แต่งกายภูมิฐาน สุภาพเรียบร้อย โดยเฉพาะอย่างยิ่งการสวมใส่ผ้าไทย เพื่อขับเคลื่อนและส่งเสริมการอนุรักษ์ผ้าไทย โดยน้อมนําพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ได้รับการสืบสาน รักษา และต่อยอดโดยพระดําริของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ทรงมีพระปณิธานที่แน่วแน่ในการช่วยเหลือพี่น้องประชาชนคนไทยทุกคนให้มีคุณภาพชีวิตที่ดีอย่างยั่งยืน ซึ่งเป็นเป้าหมายสําคัญของเราชาวมหาดไทย เพราะเราทุกคนเป็นผู้นําจึงต้องทําก่อน เพื่อให้เราครองตนได้ จากนั้นคือการ "ครองคน" ด้วยการกํากับดูแลผู้ใต้บังคับบัญชา เพื่อนร่วมงาน ซึ่งต้องเริ่มจากการสร้างความรัก ความศรัทธา คอยสอน แนะนํา ติดตามและประเมินผล พร้อมด้วยการ "ครองงาน" ทั้งงานประจํา (Routine Job) งานพิเศษ (Extra Job) เพื่อทําให้งานสําเร็จอย่างยั่งยืน ด้วยการหมั่นลงพื้นที่และการทวงถามรายงานผลการดําเนินงาน ตลอดจนการสื่อสาร (Report) ให้สาธารณชนรับรู้รับทราบ ซึ่งการสื่อสารที่ดีต้องเกิดจากการกระทําที่ดีก่อน ควบคู่กับการมีทีมที่ดีที่พร้อมถ่ายทอดส่งต่อแรงปรารถนาไปยังพี่น้องประชาชนของเรา" นายสุทธิพงษ์ฯ กล่าวเน้นย้ํา
นายสุทธิพงษ์ฯ กล่าวเพิ่มเติมว่า จุดหมายปลายน้ําของการทํางานของชาวมหาดไทยนั้น "คําตอบอยู่ที่หมู่บ้าน เพราะประชาชนอยู่ที่หมู่บ้าน" ผู้ว่าราชการจังหวัดจึงต้องลงพื้นที่ ลงไปแสดงออก ลงไปทําให้นายอําเภอเห็น เพราะงานทุกงาน งานทุกกระทรวง มีเป้าหมายเดียวกันคือการ "บําบัดทุกข์ บํารุงสุข" ให้แก่พี่น้องประชาชน แม้ว่างานของกระทรวงมหาดไทยจะมีมาก แต่หากท่านมีทีมที่ดี และมีพี่น้องประชาชน มีภาคีเครือข่ายที่คอยช่วยเหลือ ซึ่งต้องอาศัยการบูรณาการ การสร้างความเข้าใจในภารกิจงานที่มุ่งมั่นเพื่อประโยชน์ของคนในหมู่บ้าน เช่นเดียวกันกับโครงการหนึ่งตําบล หนึ่งหมู่บ้านยั่งยืนฯ ที่มุ่งเน้นการขับเคลื่อนงานในทุกด้านทุกมิติไปสู่หมู่บ้าน/ชุมชนของเราด้วยพลังความร่วมมือของทุกภาคส่วนมาช่วยกันสร้างความมั่นคงทางอาหาร สร้างความมั่นคงในชีวิตและที่อยู่อาศัย สร้างความมั่นคงในเครื่องนุ่งห่ม เพื่อยกระดับคุณภาพชีวิตของประชาชนให้ดีขึ้นแบบบูรณาการอย่างยั่งยืน ซึ่งหลักการสําคัญ คือ “การสร้างทีม” ด้วยการผูกมิตรผูกใจกํานันผู้ใหญ่บ้าน ประชาชน ให้เข้าใจในภารกิจที่จะทําเพื่อสังคม ชุมชน/หมู่บ้าน น้อมนําเอาหลักทฤษฎีใหม่และหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทําให้ประชาชนสามารถพึ่งพาตนเองได้ ทําให้ประชาชนรวมตัวเป็นกลุ่มบ้าน คุ้มบ้าน ป๊อกบ้าน หรือหย่อมบ้าน เพื่อร่วมกันทําสิ่งที่ดีอย่างสม่ําเสมอและต่อเนื่อง ตามหลักความสําเร็จอย่างยั่งยืน 4 กระบวนการ คือ ร่วมพูดคุย ร่วมคิด ร่วมทํา และร่วมรับประโยชน์ ซึ่งทั้งหมดนี้ทุกท่านสามารถสื่อสารเป็นองค์รวมตามเป้าหมายการพัฒนาที่ยั่งยืน (SDGs) ที่กระทรวงมหาดไทย โดยผู้ว่าราชการจังหวัดทุกจังหวัดร่วมกับองค์การสหประชาชาติประจําประเทศไทย (UN) ประกาศเจตนารมณ์ "76 จังหวัด 76 คํามั่นสัญญา เพื่อความเท่าเทียม เพื่อความยั่งยืน เพื่อประเทศไทยที่ยั่งยืน โดยไม่ทิ้งใครไว้ข้างหลัง” ดังตัวอย่างที่ได้แสดงให้เห็นแล้วว่า กระทรวงมหาดไทยกําลังมุ่งมั่นในการทําให้ประเทศไทยและโลกใบเดียวนี้ยังคงอยู่อย่างยั่งยืนชั่วลูกชั่วหลาน ผ่านการขับเคลื่อนจัดทําถังขยะเปียกลดโลกร้อนในทุกครัวเรือนซึ่ง “เป็นประเทศแรกของโลก” อันเกิดจากทุกท่านช่วยกันทําจนเกิดเป็นมรรคผลร่วมกับองค์การบริหารจัดการก๊าซเรือนกระจก จนสามารถขายเป็นคาร์บอนเครดิต แปรเปลี่ยนมาเป็นเม็ดเงินแล้ว จํานวน 4 จังหวัด คือ จังหวัดลําพูน สมุทรสงคราม เลย และจังหวัดอํานาจเจริญ โดย บมจ.ธนาคารกสิกรไทย หรือ KBANK เป็นผู้รับซื้อคาร์บอนเครดิตในราคา 260 บาท/ตัน ซึ่งในเฟสแรก สามารถซื้อขายได้จํานวน 3,140 ตัน เป็นเงิน 816,400 บาท และเม็ดเงินทั้งหมดนี้กลับคืนไปสู่ชุมชน เป็นกองทุนในการพัฒนาชุมชนต่อไป นับเป็นอีกหนึ่งตัวชี้วัดสําคัญของหมู่บ้านยั่งยืน (Sustainable Village) คือ การอนุรักษ์สิ่งแวดล้อม ด้วยการบริหารจัดการขยะ ตลอดจนถึงการถ่ายทอดองค์ความรู้ วัฒนธรรมประเพณี ศีลธรรม สอดคล้องกับหมู่บ้านรักษาศีล 5 หรือหมู่บ้านศีลธรรม ที่ผู้คนในหมู่บ้านปฏิบัติตน ปฏิบัติใจที่จะทําความดี มีความรักความสามัคคี มีจิตอาสา ร่วมกันทําเพื่อชุมชนของเรา
นายสุทธิพงษ์ฯ กล่าวในช่วงท้ายว่า ขอให้พวกเราทุกคนได้น้อมนําโครงการในพระราชดําริเพื่อพัฒนาคุณภาพชีวิตของประชาชนที่อยู่ห่างไกล อาทิ โครงการพัชรสุธาคชานุรักษ์ โครงการสาละวะไล่โว่ โครงการราชทัณฑ์ปันสุขฯ ด้วยความมุ่งมั่นตั้งใจอย่างเข้มแข็ง และร่วมกันคิดกิจกรรมเพื่อร่วมเฉลิมพระเกียรติในโอกาสมหามงคลที่พระบาทสมเด็จพระเจ้าอยู่หัวจะทรงเจริญพระชนมายุครบรอบ 6 รอบ 72 พรรษา วันที่ 28 กรกฎาคม 2567 รวมทั้งการบํารุงรักษาดูแลแหล่งน้ําศักดิ์สิทธิ์ทั้งหลายของทุกจังหวัด ให้มีสภาพภูมิทัศน์ มีความสะอาด สวยงาม เป็นแหล่งท่องเที่ยว รวมทั้งร่วมกันขับเคลื่อนงานสร้างความมั่นคงทางอาหาร การจัดการสิ่งแวดล้อม และงานอื่นที่เกี่ยวข้องกับการอนุรักษ์ทรัพยากร ดิน น้ํา ป่า และกิจกรรม "วันดินโลก : World Soil Day” วันที่ 5 ธันวาคม ซึ่งเป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่องค์กรระดับโลกอย่าง FAO ได้กําหนดขึ้นเพื่อยกย่องพระเกียรติคุณ ด้วยการประชาสัมพันธ์สื่อสาร ทั้งสื่อสังคมออนไลน์ สื่อวิทยุโทรทัศน์ รวมไปถึงสื่ออื่น ๆ ให้ทั่วทั้งโลกได้เห็นและตระหนักถึงความสําคัญของดิน เพราะดินคือต้นกําเนิดของสิ่งมีชีวิต
“ขอให้พวกเราได้ช่วยกันสื่อสารกับสังคม บอกเล่าสิ่งที่ดีให้ผู้คนได้รับรู้ และเกิดความรัก ความศรัทธา ความร่วมมือกับชาวมหาดไทยในการขับเคลื่อนงาน "บําบัดทุกข์ บํารุงสุข" และหนุนเสริมบทบาทการทําหน้าที่ข้าราชการที่ดีในพระบาทสมเด็จพระเจ้าอยู่หัว เพราะงานราชการ คือ การเป็นที่พึ่งให้กับประชาชนและประเทศชาติ และบอกกับตัวเองตลอดเวลาว่า “ความเหน็ดเหนื่อยของพวกเราทุกคนจะก่อให้เกิดสิ่งที่ดีกับประเทศชาติและทําให้พี่น้องประชาชนมีความสุขมากยิ่งขึ้นอย่างยั่งยืน”” นายสุทธิพงษ์ฯ กล่าวในช่วงท้าย